google/wiki40b huggingface dataset:
Tonstad

Stedet

Tonstad har skigymnas. Sirdal VGS der flere gode skiskyttere har tatt sin utdanning (Marte Olsbu, Linda Grubben....) Ellers har Tonstad to bensinstasjoner, Coop, Nærbutikken, to banker, bibliotek og et  bakeri. I tillegg er det et hotell som ikke er i bruk så ofte som det var i sine glansdager.
Tonstad har også et av Norges mest moderne skiskytteranlegg, Feed. Her er det blant annet selvanvisere og 1 km, 2 km, 3 km og 4 km asfaltert rulleskiløype. Dette anlegget er godt brukt av både skiskyttere og langrennsløpere på Sirdal videregående skole.
Ellers har de et flott idrett / kultur anlegg med barneskole, barnehage, videregående skole, idrettshall, kino / kulturhus, badestrand, natursti, 2 fotballbaner og klubbhus for fotballen på et veldig tett og samlet område.
Det er ca. 1 times kjøring både fra Flekkefjord og Egersund.

Den tidligere Tonstad kommune

Tonstad er en tidligere kommune i Vest-Agder som ble etablert da Sirdal kommune ble delt i 1905. Resten av Sirdal fikk navnet Øvre Sirdal kommune. I 1960 ble de to kommunene slått sammen igjen, tillagt bygda Haughom fra Bakke og fikk igjen navnet Sirdal kommune.
Pauletøya

Pauletøya (engelsk: Paulet Island) er en liten øy utenfor den nordlige delen av Antarktishalvøya.

Geografi

Pauletøya ligger i Weddellhavet cirka 40 km. nordøst for Trinityhalvøya og fem km. sørøst for Dundee Island.
Den ubebodde øya er av vulkansk opphav og har en diameter på cirka 1,6 km. Det høyeste punktet ligger ca. 353 moh. Geotermisk varme fører til at store deler av øya er isfri.
Øya er tilholdssted for en koloni på over 200 000 adeliepingviner.

Historie

Pauletøya ble oppdaget av den britiske antarktisekspedisjonen 1839–1843 under ledelse av James Clark Ross. Ross navnga øya etter lord George Paulet.
Øya ble kjent gjennom den svenske antarktisekspedisjonen under ledelse av Otto Nordenskjöld. Ekspedisjonsskipet «Antarctic» sank 12. februar 1903 ca. 40 km fra øya og besetningen tok seg fram til øya under stort besvær. De nådde fram først 28. februar og begynte å bygge en steinhytte der gruppen overvintret i ti måneder før unnsetningen kom fram. Restene av steinhytta er oppført på lista over historiske steder og kulturminner i Antarktis og er beskyttet av bestemmelsene som er gitt i Antarktistraktaten.
Honeywell 6000-serien

Honeywell 6000-serien er en tidligere serie 36-biter stormaskiner som i hovedsak var forbedrede versjoner av GE-600 serien fra General Electric. Honeywell International, Inc kjøpte opp dataavdelingen til General Electric i 1966 og produserte 6000-serien fra 1970 til 1989.
Arbejdsdirektoratet

Arbejdsdirektoratet var et direktorat under Beskæftigelsesministeriet i Danmark.
Arbejdsdirektoratet hadde det overordnede ansvar for administrasjonen av de trygdeytelser som arbejdsløshedskasser og kommuner utbetalte i forbindelse med arbeidsledighet, sykdom, permittering og tilbaketrekning fra arbeidsmarkedet.
Arbejdsdirektoratet administrerte tillike reglene om rett til ferie og feriepenger.

Nedleggelse

Arbejdsdirektoratet ble nedlagt den 1. januar 2011. Direktoratets oppgaver ble i stedet overdratt til de tre etatene Arbejdsskadestyrelsen, Pensionsstyrelsen og Arbejdsmarkedsstyrelsen.
Inter Zaprešić

Inter Zaprešić er en kroatisk fotballklubb fra byen Zaprešić nordvest for Zagreb. Eduardo da Silva er kanskje klubbens største profil. Det er en liten klubb som på det høyeste spilte i 2.divisjon i Kroatia, stadion har en kapasitet på 10 tusen tilskuere. Største tap var 0-9 Over Hajduk Split. Inter Zaprešić viktigste sier var Kvartfinalen i cupen da de slo daværende regjerende mestre FC Trogir Tatran.
Kvann

Utseende

Kvann er store, kraftige planter med hule stengler. Bladene er to ganger finna med breie småblad og oppblåste bladslirer. Bladstilkene er runde med utydelig renne på oversida (skiller kvann fra den nært beslekta sløke som har tydelig, dyp renne på oversida av bladstilkene). Blomsterstandene er kuleforma skjermer med gulgrønne (sløke har hvite) kronblad. Storsveipblad (se skjermplantefamilien) mangler eller faller av tidlig, småsveipblad er smale. De to underartene er ganske like, men fjellkvann har småsveipblader som er ca like lange som blomsterstilkene, mens disse er halvparten så lange som blomsterstilkene hos sløke. Den tidligere dyrka formen "gardskvann" eller "vossakvann" hadde kompakte bladstilker.

Utbredelse

Fjellkvann er vanlig i åstrakter og fjellstrøk i hele Norge og finnes mest i næringsrike, fuktige områder. I vest og nordover finnes den også i lavlandet. Strandkvann er vanlig langsmed kysten til Rogaland, men utbredelsen er dårlig kjent. Fjellkvann finnes på begge sider av Nord-Atlanteren, mens strandkvann har utbredelse i Nordvest-Europa. Kulturformen (gardskvann, vossakvann) ble dyrka i egne grønnsakshager ("kvanngardar") på Vestlandet, men er nå svært sjelden.
På norsk kalles planten også jol, særlig den spiselige delen.

Bruk

Planten har vært brukt som krydder og grønnsak, og som medisinplante (f.eks. mot diaré og hoste). Kvanngarder (kvannåkre) er nevnt i Gulatingsloven. Den er også nevnt i de norske kongesagaene. Planten inneholder vitamin c, og kan ha vært med på å forebygge skjørbuk hos befolkninger med lavt inntak av c-vitaminrik kost, som samene og inuittene på Grønland.
Kvann er omtalt i Snorres saga om Olav Tryggvason der Olav byr dronning Tyra en kvannstilk for å blidgjøre henne.
Bifidunguiglenea

Utseende

En middelsstor (ca. 10 millimeter), avlang, blank, brun trebukk med gule flekker. Antennene er tynne og litt lengre enn kroppen. Pronotum er tønneformet, noe varierende i bredden, kraftig punktert. Dekkvingene er litt avsmalnende bakover, med en skarp lengdelist ved kanten av "ryggen" i den midtre delen (denne når ikke for- eller bakkantene av dekkvingen), og rader av grove punkter. De ender i en skarp tann. Pronotum har lysgule sidestriper, dekkvingene har tre par gule flekker som gjerne danner brede tverrbånd. Undersiden er også delvis gul.

Utbredelse

Arten er kjent fra Myanmar og Vietnam.
Namdal sykepleierhøgskole

Namdal sykepleierhøgskole var en høgskole for sykepleierutdanning, etablert i Namsos i 1939 under navnet Namdal sykepleierskole. Skolen ble i 1994 fusjonert inn i Høgskolen i Nord-Trøndelag.
Skolen var en videreføring av en kortere internutdanning av sykepleiere ved Namdal sykehus. Skoletiden var først 1½ år. Fra 1939 ble skolen godkjent som tre-årig  offentlig sykepleierskole. Fram til 1954 var skolen organisert som en del av sykehuset; i 1954 ble det etablert et eget styre. Skolen fikk nye bygg i 1957 og 1976. Skolen ble statlig høgskole i 1986. I 1992 ble treårig vernepleierutdanning opprettet. I 2001 ble det opprettet reseptarutdanning ved HiNTs avdeling i Namsos.
Skohorn

Skohorn, skoskje eller skojern er et hjelpemiddel for å ta på seg sko. Det anvendes ved at den brede enden føres ned i skoen under hælen. Når man så presser hælen ned glir hælen lett mot skohornets glatte overflate, samtidig som skoens bakre innside beskyttes mot friksjon og skader.
Skohornets opprinnelse er ukjent, men det kom først i bruk på 1400-tallet.
I dag produseres skohornet vanligvis i plast eller metall og noen ganger tre. I tidligere tider var materialer som horn, elfenben, glass og sølv også anvendt.
Hinchingbrooke School

Hinchingbrooke School er en stor engelsk skole som ligger i utkanten av Huntingdon i Cambridgeshire. Opprinnelig utgjorde de omliggende landområdene — inkludert hva som i dag er byen Huntingdon — skolens eiendommer. Det hevdes at byens navn «Huntingdon» har sin årsak i at eierne av skolen var kjent for sine storslåtte jaktselskaper. Det er fortsatt en gate med trær som leder fra begynnelsen av Hinchingbrooke House og ned mot byen. Skolen er i dag en enhetsskole.

Historie

Hinchingbrooke School ble grunnlagt som Huntingdon Grammar School i 1565. Blant skolens kjente elever fra dens tidligste historie er Oliver Cromwell og Samuel Pepys.
På begynnelsen av 1900-tallet begynte skolen å tillate at også piker som elever, og ved 1960-tallet ble det tatt imot rundt 90 elever i året.
Den 1. september 1939 åpnet skolen en ny bygning ved Brampton Road — den samme dagen som den andre verdenskrigen brøt ut. I 1970 begynte skolen å ta imot elever med alle evner og ble snart en fullstendig enhetsskole. På samme tid endret skolens sitt navn og bygningen over flyttet til nye lokaliteter i Hinchingbrooke Park og det nyrenoverte Hinchingbrooke House.
I 1992 ble de tidligere Grammar School-bygningene stengt og skolen ble forent på et sted i Hinchingbrooke Park. Kort tid etter ble de eldre, «lavere skole»-bygningene hardt ødelagt av en storbrann og ble til sist revet. På dagens skole er det fire hus: Cromwell, Montagu, Pepys og Vesey. Hvert år konkurrer de fire husene for en «hus-cup» i både akademiske som sportslige konkurranser.
I 2006 ble Hinchingbrooke School også en idrettsskole.
Dagens rektor er Keith Nancekievill som kom til skolen fra Gosforth High School i 2003.
Niels Scythe

Samler

Scythe samlet seg med tiden et anselig bibliotek bestående av såvel bind som manuskripter, kart og dokumenter. Han beskjeftiget seg blant annet med studier av personalhistoriske samlinger til Christiansand by og stifts historie. Scythe fikk, som den første, trykt norske statskalendre for årene 1767–69 (anonymt), samt mindre historiske bidrag til tidsskrifter og aviser. 14. desember 1791 ble han medlem av Det kongelige danske Selskab for Fædrelandets Historie og Sprog.
Shao

Shao (kinesisk: 邵, pinyin: Shào; Hongkong kantonesisk romanisering: Shiu; Gwoyeu Romatzyh: Shaw) er et utbredt kinesisk slektsnavn.
Det tilsvarer So (koreansk), Tiểu (vietnamesisk); og Siu/Chow/Sho i andre kinesiske romaniseringssystemer.
Slektsnavnet anses å nedstamme fra herskerslekten Shao Thao i oldtidens Kina. Kongens tro undersått og bror, 召公, prins Shao, skal være stamfar for alle som arvet navnet Shao.
Arthur Stuart Talbot Godfrey

Liv og virke

Godfrey tjenestegjorde i Royal Engineers og hadde en blandet karriere som offiser og polarforsker. I 1934 deltok han i den britiske Grønlandsekspedisjonen og kartla fjellområder mellom Ittoqqortoormiit og Morelfjellet på Østgrønland. Fra 1935 til 1936 var han med i University of Oxfords ekspedisjon til Nordaustlandet på Svalbard. Ekspedisjonen var ledet av Alexander Glen og talte også Amherst Barrow Whatman blant deltagerne.
Under andre verdenskrig tjenestegjorde Godfrey i Norge straks etter det tyske angrepet 9. april 1940. Han utmerket seg i kamp ved Steinkjer natten mellom 21. og 22. april. Byen var bombet og lå i grus. Godfrey meldte seg frivillig til gå inn i byen og fikk ført forsyninger med tog nordover til Snåsa under farefulle forhold. For denne innsatsen ble Godfrey i statsråd 20. mars 1942 tildelt Krigskorset.
Godfreys erfaringer fra Arktis gjorde at han fikk oppgaver på Island, i Nord-Russland og på Svalbard. I april 1942 ble han sendt som sambandsoffiser med Operasjon Fritham. Planen var å etablere en meteorologisk stasjon og sikre kullgruvene ikke ble overtatt av tyskerne. Godfrey var om bord på ishavsskuten DS «Isbjørn» da denne 14. mai 1942 ble senket av tyske fly i Isfjorden. Godfrey var blant de omkomne.
Flere steder på Nordaustlandet er oppkalt etter Godfrey. Det gjelder Godfreybukta og tre innsjøer som har avløp til denne: Nedre Godfreytjørna, Midtre Godfreytjørna og Øvre Godfreytjørna.
20 år med Lars Kristoffersen

20 år med Lars Kristoffersen er et samlealbum med Rainbow og Lars Kristoffersen, utgitt i 2012. Albumet ble utgitt i forbindelse med feiringen av 20-årsjubileet for samarbeidet med Lars Kristoffersen.
Ringve Musikkmuseum

Utstillinger

Ringve har to faste utstillinger, «Hovedbygningen» og «Låven». Hovedbygningen med interiører fra 1880-årene er ramme for omvisninger med musikkdemonstrasjoner i sommerhalvåret, der guidene demonstrerer et utvalg av instrumentene, mens utstillingen «Museet på Låven» er tilgjengelig hele året. I tillegg er det skiftende utstillinger i Kjeldsbergsalen.

Samlinger

Ringve har i dag en instrumentsamling som omfatter ca. 2000 musikkinstrumenter fra hele verden. Av disse er omkring 700 såkalte klassiske europeiske instrumenter, dertil europeiske og ikke-europeiske tradisjonelle instrumenter. Samlingen kan ses på Digitalt Museum.
Kg m/40

Varianter

En lik variant ble designet i Tyskland hos bremsefabrikanten Knorr-Bremse som Hans Lauf senere begynte å arbeide hos. Den ble produsert i et begrenset antall hos Waffenfabrik Steyr under navnet MG 35/36, og ble levert til Waffen-SS.
Fredrikstad Queens

Fredrikstad Queens er et norsk amerikansk fotball-lag for kvinner. Laget er tilknyttet Fredrikstad Amerikanske Fotballklubb. Laget trener og har hjemmekamper i Fredrikstad kommune, men består av damer fra hele Østfold.
Laget ble startet i juli 2014. Ved sesongstart høsten 2015 har laget 30 damer med fullt utstyr.
Paso del Parque del Daymán

Transport

Ruta 26 Brigadier General Leandro Gómez forbinder Paso del Parque del Daymán med Ansina, Río Branco og Melo.
H. Wilson Sundt gasskraftverk

H Wilson Sundt gasskraftverk er et varmekraftverk i Pima County, i delstaten Arizona i det sørvestlige USA. Anlegget har en installert produksjonskapasitet på 316 MW fordelt på 2 + 3 turbiner, på hhv 27 MW hver, eller 110 MW hver. Operatør er energiselskapet Tuscon Electric Power Co. 
Det stod ferdig utbygd i 1960 og utvidet i 1972. Brenselkilden er hovedsakelig naturgass eller fyringsolje.
Heibreen

Heibreen er en isbre i Fimbulheimen i Dronning Maud Land. Den strømmer nordvestover mellom Robinheia med Heikampen og Hamrane i H.U. Sverdrupfjella.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen og den norske antarktisekspedisjonen 1956–60.
Neohyphus semivelutinus

Utseende

En middelsstor (ca. 25-30 millimeter), blankt brun til svart hornbille. Hannene mangler horn på hodet, men utmerker seg ved at fotleddene og særlig klørne på frambeina er sterkt forstørret. Oversiden er blank, hårløs og middels kraftig punktert. Pronotum er blankt, fint med tydelig og spredt punktert.

Levevis

Lite ser ut til å være kjent om biologien til denne slekten.

Utbredelse

Arten er utbredt på Sulawesi) og Filippinene.
Storeflaumen i 1743

Storeflaumen var en ekstremflom som rammet Vestlandet 3.–11. desember 1743. Det er den største dokumenterte flommen på Vestlandet og er kalt Vestlandets storofse.
Flommen oppsto etter at det etter kaldt vær i oktober og november med tele i jorda og snø, kom inn mildvær og kraftig regn fra sørvest. Dette utløste mange snøskred og jordskred og flom.
Flommen rammet Vestlandet fra nord for Tingvollfjorden i nord til Ryfylke i sør og var på sitt maksimale natt til 5. desember. Det var isgang i så høytliggende elver som Bøvra i Lom og i Otta i Skjåk. Både i Sauda og på Hellesylt fant elver nye løp.
I Kinsarvik tok flommen med seg store deler av kirkegården, så likkistene fløt på fjorden. Kinsarvik kirke holdt også på å gå med. I Etne ble ei kirke skylt på sjøen, og ved Voss kirke stod vannet nærmere to og en halv meter opp på veggen.
Over 500 gårder ble skadet. På grunn av flomskadene ble matrikkelskylda (skattegrunnlaget) redusert med 25 % for over 200 gårder for flere år framover.
Wuxiang

Wuxiang (kinesisk: 武乡县; pinyin: Wǔxiāng Xiàn) er et fylke i provinsen Shanxi i Folkerepublikken Kina. Det er del av byprefekturet Changzhi.
Befolkningen var på 213 172 innbyggere i 1999.
Flak 38

Bruk og varianter

Flak 38 var veldig mye brukt som kanon på tyske kjøretøyer under andre verdenskrig. Blant annet på Wirbelwind, lette og tunge lastebiler, feltvogner og halvbeltekjøretøyer. Kriegsmarine brukte også flak 38 for luftvern på ubåter.
I tillegg til å være montert på kjøretøyer kom den i to(?) versjoner, vanlig og en quad-kanon; Vierling. 
Vierlingen ble populær bak de tyske rekkene, men hadde noe mindre rekkevidde en den vanlige versjonen.
Utseendemessig var de to versjonene litt ulike. Vierlingen var mer kompakt og skjoldet var litt annerledes. Den triangulære basen var imidlertid lik på begge versjoner og de kunne monteres på hengere på samme måte.
Asthenorella

Utseende

En middelsstor (ca. 22 millimeter), avlang, mørkgrønn gullbasse. Oversiden er nokså kraftig punktert. Hodet har en noe forlenget "snute" med to korte tapper foran, men uten horn eller pigger. Pronotum har gulaktig kant. Dekkvingene har punktstriper og er litt innsnevrede bak "skuldrene". Beina er lyst grønnlige.

Utbredelse

Arten er kjent fra Guinea og Sierra Leone.
Glamour (magasin)

Glamour er internasjonalt kvinnemagasin som publiseres av Condé Nast Publications. Det ble lansert i USA i 1939 under navnet Glamour of Hollywood.
Magasinet blir også utgitt i land som Storbritannia, Sverige, Frankrike, Italia, Tyskland, Spania, Russland, Hellas, Polen, Sør-Afrika, Ungarn, Romania, Nederland, Mexico, i tillegg til en latinamerikansk utgave.
Etah

Etah er en fraflyttet bygd i Qaanaaq kommune nordvest i Grønland. Den ligger innerst i Smithsundet, på Grønlands vestligste nes, Kap Alexander. 
Da den var bebodd var den den nordligste bebodde bosettingen i verden, men det harde klimaet her, med nesten konstant iskald nordavind, har gjort at bygda nå ikke lenger er bebodd; innbyggerne har flyttet lenger sør. Bygda hadde også en liten butikk da den var bebodd, den er nå selvsagt nedlagt. 
Det finnes fortsatt beboelige hytter her, så det hender at noen bor her på sommers tid. Mot vest, utenfor Etah er havet vanligvis frosset igjen fra oktober til juli, og den kanadiske Ellesmereøya er kun 50 km unna. Dette gjør at jaktturer dit gjerne kan starte herfra. Det er gode jaktforhold her, særlig etter hvalross og isbjørn. Det finnes også flokker med moskusfe i området. 
I 2006 ble det funnet et langhus fra Dorsetkulturen i Etah; det hittil største langhuset som er funnet på Grønland. Langhuset er 41,5 meter langt, nesten like langt som langhuset på Hringariki i Hønefoss. Langhuset har 3 ildsteder. Utgravingen er et resultat av et samrbeid mellom Grønlands Nationalmuseum og Arkiv og amerikanske museumsfolk.
Tony Yayo

G-Unit

G-Unit ble dannet da de tre barndomsvennene 50 Cent, Lloyd Banks og Tony Yayo bestemte seg for å lage en gruppe. Litt senere ble også Young Buck et medlem av av gruppa. Yayo skaffet seg sakte, men sikkert, et rykte i New York ved hjelp av G-Unit-mixtapene, og da 50 Cent gav ut Get Rich or Die Tryin' fikk 50 også sitt eget plateselskap, G-Unit Records. På dette plateselskapet kom albumet Beg for Mercy ut i 2003, et album som senere har solgt over 2,000,000 kopier.

Free Yayo

Tony Yayo ble satt i fengsel ved slutten av 2002, grunnet ulvolig våpenbesittelse. Han satt inne i litt over et år, noe som førte til at han kun rakk å bidra på et par låter på albumet. På denne tiden ble G-Unit veldig populære, grunnet deres bestselger Beg for Mercy i tillegg til at de hadde 50 Cent som frontfigur. 50 Cent, Lloyd Banks og Young Buck startet en kampanje for å befri Tony Yayo, fra etter deres syn, urettferdige dom. De begynte å gå med Free Yayo-t-skjorter, og da Yayo i fengselet så Eminem og 50 Cent gå med disse skjortene ble han motivert og startet å skrive på sitt debutalbum.

Navnet Tony

Tony i Tony yayo står egentilig for:Talk of New York..

Thoughts of a Predicate Felon

I 2005 gav Tony Yayo ut debutalbumet Thoughts of a Predicate Felon. Singelen So Seductive ble en hit verden rundt, og bidro til at Yayos album solgte over 1,000,000 kopier totalt. I Am 50's Tax Write-off er  Yayos andre album, som etter planen skal komme ut i løpet av 2008/2009
Aylsham

Historie

Aylsham antas å ha blitt grunnlagt av en angelsaksisk thane ved navn Aegal omkring år 500. Den er nevnt i Domesday Book (1086) som både Elesham og Ailesham, antagelig avledet fra Aegel's Ham, og hadde da omkring tusen innbyggere. Frem til det 15. århundre var produksjon av lin og ullgarn en viktig næringsvei, og Aylsham Web eller cloth of Aylsham ble levert til hoffet under Edvard II og Edvard III.
Fra 1372 var John av Gaunt Lord of the Manor, og Aylsham ble hovedbyen for hertugdømmet Lancaster. John av Gaunt var antagelig aldri selv i byen, men borgerne nøt en rekke privilegier, som fritak fra jurytjeneste utenfor herregårdens område og fra visse skatter.
I 1519 innvilget Henrik VIII et ukentlig marked på lørdager, og en årlig festival den 12. mars, dagen før festen for pave St. Gregor den store. Markedet ble viktig for byen, og det oppstod ny næringsdrift som følge av at bønder fra omegnen regelmessig kom inn til byen. Markedet holdes nå to ganger i uken, samt at det er et bondemarked en gang i måneden.
To av byens mest kjente borgere er minnet med plaketter. På Barclay Banks vegg, på Market Square, er det en plakett for Christopher Layer, en militant jakobitt som støttet prins Charles Edward Stuart. Han ble dømt for høyforræderi og hengt på Tyburn i 1723. Like ved er en plakett for Joseph Thomas Clover, den moderne anestesiens far. Han ble født i en leilighet ved Market Square.
En av de eldste bygningen i byen er Black Boys Inn, et vertshus som har ligget der siden 1650-årene. Den nåværende fasaden er fra omkring 1710–1720. Bygningen hadde staller for hele førti hester. I 1732 oppholdt Daniel Defoe seg i Aylsham, og bodde på Black Boy Inn. Dagbokforfatteren Parson Woodforde spiste der i 1781, og Horatio Nelson skal ha danset i fellesrommet under et besøk hos sin fetter som bodde i byen.
Humphrey Repton, landskapsarkitekt og maler, er gravlagt på St Michael's kirkegård. Hans akvareller gir gode bilder av markedet på begynnelsen av 1800-tallet.
Det var en periode to jernbanestasjoner i byen, men begge er nedlagt. Den ene betjente Great Eastern Railway mellom County School og Wroxham, mens den andre betjente Midland and Great Northern Joint Railway mellom Melton Constable og Great Yarmouth
Omkring to km utenfor byen ligger Blickling Hall, et jakobittisk teglhus som eies av National Trust.
Arytmi

Sick sinus- og brady-taky-syndrom

Ved sick-sinus fungerer ikke sinusknuten, og dette fører til at antallet slag per minutt blir lavt. Brady-taky-syndromet er som sick sinus, men i tillegg omfatter det anfall der hjertet slår ekstra fort. Svimmelhet, besvimelse og trøtthet er vanlig. Behandlingen kan være å operere inn en pacemaker. Under overvåkning kan følgende medisiner i lav dose gis: betablokkere, verapamil og amiodaron.

Atrieflimmer

Atrieflimmer er en tilstand der forkamrene trekker seg sammen uregelmessig ved at det startes pulsslag på mange steder i forkamrene og de "skjelver" på en ukoordinert måte. Det er tilfeldig vilke slag som overføres til hovedkamrene, så pulsslagene i hovedkamrene har en helt uregelmessig frekvens. Hos personer over ca 70 år er dette normalt, men for yngre kan rytmen både være ubehagelig, og det er øket fare for dannelse av blodpropp. De siste årene er det blitt langt mer vanlig å behandle atrieflimmer med såkalt ablasjon, det vil si at man finner steder der nye unormale pulsslag oppstår og brenner vekk nervepunkter slik at det blir færre, eller ett punkt der pulsslagene starter.

Supraventrikulære ekstraslag (SVES)

SVES forårsakes av at hjertets forkammer aktiveres før det skal. Neste slag kan kjennes som et ekstraslag. EKG-undersøkelse viser en hjerterytme som er spesifikt avvikende fra den normale. Dette forekommer normalt om man er sliten eller har drukket for mye kaffe.

Paroxysmal supraventrikulær takykardi (PSVT)

PSVT innebærer at det plutselig oppstår en episode med altfor hurtig hjerterytme. Deretter slutter PSVT plutselig. PSVT skyldes en elektrisk rundgang i hjertet. Hjertklappubehag kan kjennes. Ved massasje på store blodkar foran på siden av halsen / karotisblodkaret eller kaldt vann i ansiktet, eller ved trykking som ved oppblåsing av kinnene, eller som ved å trykke ut hard avføring, kan hjertet plutselig hoppe tilbake til normal rytme. Verapamil kan gis rett i blodårene under anfallet og som forebyggende, mens adenosin brukes akutt.

Ventrikkelflimmer, VF

Ved VF (hjertestans) pumper ikke hjertet noe blod, og den elektriske aktiviteten i kamrene er kaotisk. Hele hjertemuskelen "skjelver" ved at en hjertesammentrekning starter mange steder i muskulaturen nesten samtidig. Pasienten faller livløs om og besvimer etter få sekunder. VF er en akutt lisvstruende tilstand og behandles med hjertestarter / defibrillator.